Kawicaksanan editorial (panyuntingan) Wikipedia yakuwi sudut pandang netral, utawa jroning Basa Inggris disebut neutral point of view (kerep dicekak "NPOV"). Kawicaksanan iki nyatakaké yèn kita nampa kabèh sudut pandang kang signifikan sawijining isu/topik. Tinimbang mung mratélakaké perspektifé dhéwé, kita nyuguhaké kabèh cara deleng kang relevan tanpa mutusaké endi sing bener. Tujuwan kita yakuwi supaya informatif, dudu persuasif. Kawicaksanan kita ngono mau ORA ateges artikel bakal bisa 100% obyektif, awit jroning saben pasulayan, kaloroné percaya yèn pandangané kuwi "bener."